## Odluka o porezima Općine Civljane

### NN 4/2002 (16.1.2002.), Odluka o porezima Općine Civljane

# OPĆINA CIVLJANE

159

Na teme­lju članka 30. Zakona o financira­nju lokalne i područne (re­gionalne)
samouprave (»Narodne novine« broj 50/01) i članka 21. Statuta Općine Civ­ljane
(»Sl. gl. Županije šibensko-kninske«), Općinsko vijeće Općine Civ­ljane na 3.
sjednici od 30. listopada 2001. godine donosi

## ODLUKU

### O POREZIMA OPĆINE CIVLJANE

I. TEMELJNE ODREDBE

Članak 1.

Ovom Odlukom se utvrđuju stope, visina te način obračuna i plaća­nja općinskih
poreza koji su vlastiti izvori prihoda Proračuna Općine Civ­ljane.

Glede razreza, naplate, žalbe, obnove postupka, zastare i drugih
postupovnih odredaba pri plaća­nju općinskih poreza shodno se primje­njuju
propisi o porezu na dohodak.

Članak 2.

Porezi Općine Civ­ljane su:

a) prirez porezu na dohodak,

b) porez na potroš­nju,

c) porez na kuće za odmor,

d) porez na neobrađeno obradivo po­ljoprivredno zem­ljište,

e) porez na nekorištene poduzetničke nekretnine,

f) porez na neizgrađena građevna zem­ljišta,

g) porez na tvrtku ili naziv,

h) porez na korište­nje javnih površina.

II. OSNOVICE, STOPE I DRUGI ELEMENTI ZA UTVRĐIVANJE I NAPLATU POREZA

a) Prirez poreza na dohodak

Članak 3.

Prirez porezu na dohodak, plaća se po stopi od 7%.

Članak 4.

Osnovica prireza porezu na dohodak iz članka 3. ove Odluke jest porez na
dohodak ostvaren od obveznika čije je prebivalište ili uobičajeno boravište na
području općine.

Članak 5.

Prirez porezu na dohodak
obvezan je obračunati, obustaviti i na propisani uplatni račun uplatiti
poslodavac istodobno s isplatom dohotka, što znači da se isplata dohotka i
uplata poreza i prireza obav­lja istog dana.

Članak 6.

Prirez porezu na dohodak plaća
se na žiroračun Poreza i prireza na dohodak, s odgovarajućim pozivom na broj
MB/JMBG uplatite­lja.

b) Porez na potroš­nju

Članak 7.

Porez na potroš­nju plaća se na potroš­nju alkoholnih pića i
bezalkoholnih pića i piva po stopi od 3% od osnovice na koju se plaća porez na
potroš­nju.

Osnovica poreza na potroš­nju iz prethodnog stava ovog članka jest
prodajna cijena pića po kojoj se pića prodaju u ugostite­ljskim objektima, sma­njena
za zakonom utvrđene poreze

Članak 8.

Porez na potroš­nju alkoholnih i bezalkoholnih pića i piva obveznik
poreza na potroš­nju obračunava i uplaćuje u roku od 30 dana po isteku mjeseca.
Porez na potroš­nju prihod je Proračuna Općine.

c) Porez na kuće za odmor

Članak 9.

Obveznici poreza na kuće za odmor plaćaju pravne i fizičke osobe koje su
vlasnici kuća za odmor.

 Kućom za odmor smatra se svaka
zgrada ili dio zgrade ili stan koji se koriste povremeno ili sezonski.

Članak 10.

U postupku dokaziva­nja statusa kuće za odmor u smislu odredbe članka 9.
ove Odluke, osim osobne iskaznice, uzimat će se u obzir i sljedeća
dokumentacija: putovnica, mjesto i visina nastanka troška električne energije,
vode, telefona, prijem poštan­skih poši­ljki, potvrde o zasnovanom radnom
odnosu, izjava o izabranom liječniku, izjava svjedoka, mjesto podnoše­nja
porezne prijave i svi drugi raspoloživi dokazi.

Članak 11.

Kućom za odmor ne smatraju se gospodarstvene zgrade koje služe za smještaj
po­ljoprivrednih strojeva, oruđa i drugog pribora.

Kućom za odmor ne smatraju se kuće za odmor koje se ne mogu koristiti
zbog ratnih razara­nja i prirodnih nepogoda (poplava, potres, požar), te
starosti i trošnosti.

Članak 12.

Porez na kuće za odmor ne plaća se na kuće za odmor za vrijeme dok su u ­njima
smješteni prognanici i izbje­glice.

Porez na kuće za odmor ne plaća se na odmarališta u vlasništvu jedinica
lokalne i područne (re­gionalne) samouprave koje služe za smještaj djece do 15
godina starosti.

Članak 13.

Porez na kuće za odmor plaća se godiš­nje po jednom metru četvornom
korisne površine kuće za odmor godiš­nje, i to:

1. Strani držav­ljani, hrvatski držav­ljani koji
porez
na dohodak plaćaju izvan RH, pravne osobe sa sjedištem izvan RH          7,00 kn

2. Hrvatski držav­ljani koji imaju prebivalište
izvan područja općine i koji porez iz dohotka
ne plaćaju na području općine pravne osobe sa sjedištem izvan područja općine   6,00 kn

3. Ostali vlasnici kuća za odmor             5,00 kn

Porez u smislu st. 1. ovog članka
plaća se za kuće za odmor starosti do 20 godina.

Za kuće za odmor starije od
20 godina porez utvrđen primjenom odredbe st. 1. ovog članka uma­njuje se za
10% za svakih da­lj­njih navršenih 10 godina starosti kuće za odmor, s tim da
uz maksimalno uma­nje­nje ovaj porez ne može biti niži od Zakonom propisanog
maksimuma – 5,00 kuna po jednom četvornom metru korisne površine kuće za odmor.

Članak 14.

Obveznik poreza na kuće za
odmor dužan je nadležnom tijelu porezne uprave koje vrši razrez poreza
dostaviti podatke koji se odnose na mjesto gdje se objekti nalaze, o korisnoj
površini objekta, te druge podatke potrebite za razrez poreza na imovinu
najkasnije do 31. ožujka godine za koju se porez razrezuje ili u roku od 15
dana od dana kada je nastala promjena.

d) Porez na neobrađena obradiva po­ljoprivredna
zem­ljišta

Članak 15.

Porez na neobrađena obradiva po­ljoprivredna zem­ljišta plaća se godiš­nje
po jednom hektaru neobrađenog po­ljoprivrednog zem­ljišta, i to:

1. na oranice              500,00 kn,

2. na povrt­njake        800,00 kn,

3. na voć­njake        1.000,00 kn,

4. na vinograde       1.000,00 kn,

7. na livade                259,00 kn.

Članak 16.

Porez na neobrađeno po­ljoprivredno zem­ljište plaćaju vlasnici ili
zakupci tog zem­ljišta ako zem­ljište ne obrađuju godinu dana.

Pod neobrađenim po­ljoprivrednim zem­ljištem smatra se zem­ljište koje
se prema svojoj veličini, klasi i strukturi može obrađivati i privesti po­ljoprivrednoj
proizvod­nji, ali ga vlasnici ili zakupci ne obrađuju.

Članak 17.

Porez iz članka 15. ove
Odluke pored slučajeva oslobađa­nja utvrđenih Zakonom, ne plaća se i u slučaju
kada su vlasnici nesposobni za rad zbog bolesti ili starosti.

Nesposobnost za rad dokazuje
se rješe­njem ili miš­lje­njem nadležne zdravstvene ili druge ustanove.

Članak 18.

Obveznik poreza na neobrađeno
po­ljoprivredno zem­ljište dužan je nadležnom tijelu porezne uprave koje vrši
razrez poreza dostaviti podatke o mjestu, veličini, klasi i kulturi zem­ljišta.

e) Porez na nekorištene poduzetničke nekretnine

Članak 19.

Porez na nekorištene poduzetničke nekretnine plaća se godiš­nje po metru
četvornom korisne površine poduzetničke nekretnine.

Porez na neiskorištene
poduzetničke nekretnine plaća se na nekretnine namije­njene obav­lja­nju
poduzetničke djelatnosti (proizvodni i drugi poslovni prostori), a u kojima se
djelatnost ne obav­lja godinu dana.

Članak 20.

Porez na neiskorištene
poduzetničke nekretnine plaća se:

1. za područje općine Civ­ljane
5,00 kn po metru četvornom.

Članak 21.

Porez na nekorištene
poduzetničke nekretnine, pored slučaje­va oslobađa­nja propisanih Zakonom, ne
plaća se u slučaju kada nekretnine imaju svojstvo kulturnog dobra prema Zakonu.

Članak 22.

Porez na neiskorištene
poduzetničke nekretnine ne plaća se u slučajevima kada se nekretnine ne mogu
koristiti zbog ratnih razara­nja i prirodnih nepogoda (poplava, požar, potres).

Članak 23.

Obveznik poreza na neiskorištene
poduzetničke nekretnine dužan je nadležnom tijelu porezne uprave koje vrši
razrez poreza, dostaviti podatke koji se odnose na mjesto i površinu, te druge
podatke koji se odnose na razrez poreza najkasnije do 31. ožujka tekuće godine
za koju se porez razrezuje.

f) Porez na neizgrađeno građevno zem­ljište

Članak 24.

Porez na neizgrađeno građevno zem­ljište, plaća se godiš­nje po četvornom
metru neizgrađenog građevnog zem­ljišta i to:

1. za područje nase­lja općine Civ­ljane                 3,00 kn.

Članak 25.

Pod neizgrađenim građevinskim zem­ljištem smatra se zem­ljište koje se
nalazi unutar granica građevinskog područja na kojima se u skladu sa prostornim
planom mogu graditi građevine za stambene, poslovne i druge namjene a na kojem
nije izgrađena nikakva građevina.

Neizgrađenim građevinskim zem­ljištem
smatra se i zem­ljište na kojem postoji privremena građevina za čiju izgrad­nju
nije potrebno odobre­nje za grad­nju kao i zem­ljište na kojem se nalaze ostaci
nekadaš­nje građevine.

Članak 26.

Obveznici poreza na neizgrađeno
građevinsko zem­ljište dužni su nadležnom tijelu porezne uprave nadležne za
razrez poreza, najkasnije do 31. ožujka tekuće za koju se vrši razrez,
dostaviti podatke o mjestu i veličini neizgrađenog građevinskog zem­ljišta.

g) Porez na tvrtku ili naziv

Članak 27.

Obveznici poreza na tvrtku, odnosno naziv su pravne i fizičke osobe koje
su obveznici poreza na dobit ili poreza na dohodak i re­gistrirane su za obav­lja­nje
djelatnosti.

Porez na tvrtku ili naziv plaća se godiš­nje po svakoj tvrtki ili nazivu
i to:

–  po­ljoprivreda, lov, šumarstvo                                  260,00 kn

–  ribarstvo                                                                 260,00
kn

–  rudarstvo                                                                560,00
kn

–  prerađivačka industrija                                            560,00 kn

–  opskrba električnom energijom, plinom i
vodom                                                                    560,00
kn

–  građevinarstvo                                                        560,00
kn

–  trgovina na veliko i malo, popravak vozila                560,00 kn

–  ugostite­ljstvo                                                           740,00 kn

–  promet, skladište­nje, veze                                       560,00 kn

–  financijsko posredova­nje                                         740,00
kn

–  obrazova­nje                                                            560,00
kn

–  zdravstvena zaštita, socijalna skrb                            560,00 kn

–  ostale društvene, socijalne i osobne uslužne
djelatnosti                                                              560,00
kn.

Poslovne jedinice i pogoni
inozemnih pravnih i fizičkih osoba i poslovne jedinice i pogoni domaćih pravnih
i fizičkih osoba koje imaju sjedište izvan općine za svaku poslovnu jedinicu
plaćaju 2.000,00 kn.

Članak 28.

Porez na tvrtku ili naziv ne
plaćaju obveznici poreza na tvrt­ku koji ne obav­ljaju djelatnost te javna
poduzeća koja su u vlasništvu općine.

Članak 29.

Obveznik poreza na tvrtku ili
naziv dužan je promjenu imena tvrtke, odnosno naziva prijaviti nadležnom tijelu
porezne uprave koje vrši razrez poreza, kao i sve druge promjene koje utječu na
visinu poreza u roku od 15 dana od dana upisa u re­gistar odnosno nastale
promjene.

Članak 30.

Rješe­nje o razrezu poreza na
tvrtku, odnosno naziv donosi nadležno tijelo porezne uprave.

Ako se tvrtka upiše u re­gistar
tijekom godine, plaća se razmjerni dio poreza na tvrtku, odnosno naziv iz članka
27. ove Odluke.

Članak 31.

Porez na tvrtku ili naziv
pored slučajeva oslobađa­nja utvrđe­nih Zakonom, ne plaća se u slučaju prvog re­gistrira­nja
tvrtke koja upoš­ljava više od 5 radnika.

Članak 32.

Porez na tvrtku ili naziv plaća
se na žiroračun Proračuna općine u roku od 15 dana od dana dostave rješe­nja o
razrezu poreza.

h) Porez na korište­nje javnih površina

Članak 33.

Porez na korište­nje javnih površina plaća se mjesečno po četvornom
metru korištene javne površine, a plaćaju ga pravne i fizičke osobe koje se koriste
javnim površinama.

Javnim površinama u smislu ove odluke, smatraju se zem­ljišta unutar građevnog
područja koja su u skladu s prostornim planovima, namije­njena općoj uporabi
(ulice, trgovi, perivoji, igrališta, zelene površine i sl.).

Članak 34.

Porez na korište­nje javnih
površina obračunava se i plaća po stopi od 20% na iznos ugovorene naknade koja
se plaća za korište­nje javnih površina.

Članak 35.

Porez na korište­nje javnih
površina plaća se na žiroračun Proračuna općine u roku od 15 dana od dana
dostave rješe­nja o razrezu poreza.

Članak 36.

Ako se javna površina koristi
za postavu objekata za obav­lja­nje djelatnosti, koja djelatnost se obav­lja
sezonski, ako se objekt po prestanku obav­lja­nja djelatnosti ne ukloni, porez
se plaća kao da se na prostoru objekta odnosno javne površine djelatnost obav­lja.

IV. NAČIN UTVRĐIVANJA I NAPLATE POREZA

Članak 37.

Poslove u svezi s utvrđiva­njem i naplatom poreza iz ove Odluke obav­ljat
će Porezna uprava, Ispostava Knin.

V. ZAKLJUČNE ODREDBE

Članak 39.

Ova Odluka stupa na snagu danom objave u »Službenom glasniku Županije šibensko-kninske«
a primje­njivat će se od 1. siječ­nja 2002. godine.

Klasa: 021-05/02-01/1
Urbroj: 2182-13/02-01-40
Civ­ljane, 11. siječnja 2002.

Predsjednik
Općinskog vijeća
**Ante Gutić,** v. r.

Odluka, NN 4/2002-159